Rėva
Rėva – akmenų, gargždo sekluma ar nedideli slenksčiai lygumų upės vagoje. Susidaro tose vietose, kur upė graužiasi pro morenines aukštumas. Rieduliai yra upės erozinės veiklos produktai. Tokiose vietose upės tėkmė daug sraunesnė. Rėvos trukdo upės laivybai. Lietuvoje didžiausios rėvos yra Nemuno ir Neries vidurupiuose. Dalis rėvų išvalytos, o didžiausią rėvą Lietuvoje – Velnio pirtį – užliejo Kauno marių vanduo.